ДОМ ЗДРАВЉА КАЊИЖА

Број: Р-226/2016

Дана: 06.06.2016. године

 ПОЈАШЊЕЊЕ КОНКУРСНЕ ДОКУМЕНТАЦИЈЕ ЈАВНЕ НАБАВКЕ

 Бр. 3/2016 – Набавка ортопан рендген апарата

На основу члана 63. Закона о Јавним Набавка РС („Сл. Гласник РС.“ бр.124/2012, 14/2015, 68/2015) Наручилац даје следеће појашњење конкурсне документације у вези Јавне набавке мале вредности бр. 3/2016 – Набавка ортопан рендген апарата, на основу захтева за појашњење понуђача:

**Захтев за појашњење понуђача:**

**Питање 1.**

 Предмет јавне набавке по тендерској документацији, ЈН бр. 3/2016јесте **Ортопан рендген апарат*.*** Уоквиру тендерске документације на страни 5 од 59 у оквиру захтеваних техничких спецификација за Ортопан рендген апарат захтева се и испорука медицинског рендген штампача. Како се ради о два потпуно различита независна уређаја (рендген апарат и медицински штампач), различите класе и технологије, неопходно је да ова два уређаја буду исказани у две засебне партије, како би сви заинтересовани понуђачи имали могућност да понуде један или оба захтевана уређаја.

Наше питање:

**Молимо Наручиоца да се предмет јавне набавке измени јер се ради о оптпуно два различита, независна уређаја, различите класе и технологије. Спајањем у једну партију крши се Начело обезбеђивања конкуренције и начело једнакости понуђача** (Основне одредбе закона о ЈН, Начела јавних набавки, члан 10 и члан 12).

**Питање 2.**

 У тендерској документацији на страни 5 од 59, у табели захтеваних техничких карактеристика за Ортопан рендген апарат, у оквиру захтеваних техничких карактеристика за медицински ласерски штампач, тражи се: ,, Резолуција минимум 325 dpi''.

Наше питање:

**Да ли је за наручиоца прихватљиво да се испоручи медицински штампач са резолуцијом од 320 dpi, која је за потребе штампања снимака са дигиталног ортопана потпуно одговарајућа као и захтев од 325dpi? Резолуција самог снимка са захтеваног рендген апарата од 14 бита или више, одговара у потпуности резолуцији штампања од 320dpi, и у односу на 325dpi представља потпуно одговарајућу дијагностичку вредност.**

**Питање 3.**

 У тендерској документацији на страни 4 од 59, у табели захтеваних техничких карактеристика за Ортопан рендген апарат, под тачком 1, тражи се: ,, ...латерални ТМЈ снимак у 4 пројекције''.

Наше питање:

**Да ли је за наручиоца прихватљиво да се испоручи Ортопан рендген апарат са могућношћу снимања темпоромандибуларних зглобова у латералној и PA пројекцији, за сваку од ових пројекцију са додатним пројекцијама пацијента са отвореним и/или затвореним устима?**

**Питање 4.**

 У тендерској документацији на страни 4 од 59, у табели захтеваних техничких карактеристика за Ортопан рендген апарат, под тачком 9, тражи се: ,, Позиционирање пацијента "лицем у лице" (без коришћења огледала)''.

Наше питање:

**Да ли је за наручиоца прихватљиво да се испоручи Ортопан рендген апарат са позиционирањем пацијента у огледалу, из разлога бољег позиционирања са превенцијом појаве артефаката на снимку услед померања пацијента, а што је веома изражено код деце? Употреба овог апарата у оквиру примарне здравствене заштите првенствено је намењена дечјем узрасту до 18 година.**

**Питање 5.**

 У тендерској документацији на страни 4 од 59, у табели захтеваних техничких карактеристика за Ортопан рендген апарат, под тачком 3, тражи се: ,, Активна опција програма за добијање 3Д снимака вилице на апарату;'.

Наше питање:

**Да ли наручиоц овде подразумева да понуђени апарат мора поседовати посебан модалитет за 3D CBCT снимања пацијената?**

**Уколико је одговор ДА, да ли је потребно да се уз апарат испоручи и софтвер за 3Д дијагностику и имплант планирање са базом имплантата, као и да ли је неопходно да такав софтвер као медицинско средство поседује регистрацију у Агенцији за промет лекова и медицинских средстава АЛИМС?**

 **Питање 6.**

 У тендерској документацији на страни 4 од 59, у табели захтеваних техничких карактеристика за Ортопан рендген апарат, под тачком 11, тражи се: ,, Могућност селектовања мин. три различита угла наокошености предњих зуба код ''.

Наше питање:

**Да ли је за наручиоца прихватљиво да се испоручи Ортопан рендген апарат са могућности одабира више различитих накошености предњих зуба, моторизованим системом за постављањем фокусног поља колимације. Овим се побољшава минимални захтев јер се уређај не ограничава на само 3 различите знакошености предњих зуба, већ се прилагођава морфологији сваког пацијена засебно.**

**Питање 7.**

 У тендерској документацији на страни 4 од 59, у табели захтеваних техничких карактеристика за Ортопан рендген апарат, под тачком 11, тражи се: ,, Величина просторне тачке код 3Д снимања: 80 микрометара или мање.''.

Наше питање:

**Да ли је за наручиоца прихватљиво да се испоручи Ортопан рендген апарат са величином просторне тачке код 3Д снимања од 85 микрометара, чиме се не смањује квалитет испорученог добра. Разлика од 5 микрометара не представља дијагностички квалитативну разлику за захтевану дијагностику, што приказују разне клиничке студије.**

**Одговори на постављена питања:**

**Одговор 1:**

Дигитални ортопан и предметни штампач су уско повезани јер се на предметном штампачу штампају филмови добијени са дигиталног ортопана, стога опрема мора бити синхронизвана односно усаглашена на начин да се омогућује оптималан рад оба апаратa који као финални продукт морају имати адекватан дијагностички снимак .У противном је онемогућен нормалан рад предметне опреме као и утврђивање одговорности приликом провере и тестирања рада код оба опарата.Конкурсна документација остаје непромењена.

**Одговор 2:**

 Наручилац је дефинисао предметно добро у циљу добијања опреме високог дијагностичког квалитета а све у циљу пружања здравствене услуге на највишем могућем нивоу,стога предметна карактеристика остаје непромењена.

**Одговор 3:**

Наручилац је јасно дефинисао перформансе које апарат мора да испуни,стога техничка спецификација остаје непромењена.

**Одговор 4:**

 Предметна карактеристика је дефинисана управо из разлога да омогући квалитетније позиционирање из разлога што се пацијент приликом припреме за снимање далеко опуштеније осећа када има визуелни контакт директно са оператером што минимизира могућност потребе за поновном експозицијом услед померања пацијента,стога предметна карактеристика остаје непромењена.

**Одговор 5:**

У техничкој спецификацији за дигитални ортопан је наведено да апарат мора да поседује активан програм за 3Д снимке а исти је интегративни део дигиталног ортопана без којег није могуће изводити 3Д снимке .Како је дигитални ортопан медицинско средство , за њега се подразумева достављње фотокопије важећег решења о упису у Регистар медицинских средстава АЛИМС-а.

Техничком спецификацијом су дефинисани минмални захтеви,стога сваки апарат који поседује више од минималних захтева ће бити прихватљив.

**Одговор 6:**

Наручилац је предметну карактеристику дефинисао спрам својих потреба и све што је изнад минималног предметног захтева ће бити прихватљиво што се наравно и подразумева ,стога иста остаје непромењна.

**Одговор 7:**

Наручилац је дефинисао предметно добро у циљу добијања високо резолутивних снимака који ће допринети да пацијенти добију правилну и квалитетну дијагностику при чему се здравствена услуга наше установе позионира на највиши могући ниво,стога предметна карактеристика остаје непромењена.

 **Комисија за спровођење Јавне набавке**